Den første boken i serien, , ble utgitt 28. april 1930. 10. mai samme år døde Edward Stratemeyer av lungebetennelse. Syndikatet ble overtatt av hans døtre Harriet, gift Adams, og Edna. Mildred Augustine fortsatte å skrive Nancy Drew og andre seriebøker for Stratemeyer-syndikatet i ett år til, inntil et spørsmål om honorarer førte til at de skilte lag etter syv bøker i 1931. På grunn av dårligere boksalg under den store depresjonen reduserte syndikatet forfatterhonorarene med 25 dollar, hvilket Augustine ikke kunne akseptere. Hun fikk da allerede bedre betalt for bøker forfattet under eget navn enn det Stratemeyer-syndikatet betalte.